Gats Quatre Camins és un projecte educatiu del Centre Penitenciari (CP) Quatre Camins vinculat al treball dels interns com a voluntaris de l'Associació Gats la Roca de la Roca del Vallès.
El projecte compta amb el suport de l'Ajuntament de la Roca del Vallès.
Aquest és un projecte d'Aprenentatge i Servei (ApS) que promou la participació de persones privades de llibertat i del veïnatge del municipi de la Roca del Vallès en la creació d'un nou model d'actuació en projectes de control de colònies de gats dels carrers, i que unifica la protecció animal amb la integració social.
El projecte Gats Quatre Camins neix de la voluntat de donar resposta a una problemàtica existent amb gats no sociables, en la que es trobava immers el recinte del mòdul semi obert de la presó.
Un any després de l'inici de la iniciativa, l'Ajuntament de la Roca del Vallès va contactar amb el CP per valorar la possibilitat que aquest s'encarregués de la gestió de les colònies de gats de carrer del municipi, i "treure fora dels murs de la presó" el projecte que s'hi havia realitzat dins i que havia estat un èxit.
La participació de les persones internes en el projecte era essencial ja que precisament havien estat formats com a gestors de colònies.
A més a més, l'objectiu del projecte no és únicament el control de les colònies de gats -que és el treball que es visibilitza fora-, sinó que diferents grups de persones internes també treballin realitzant manualitats, destinades a recaptar fons per a l'associació.
Com a exemples d'això, un grup de persones internes va fer un conte infantil explicant el treball de l'associació, un altre va dissenyar el logotip del projecte i de l'associació, etc.
És un projecte que es treballa transversalment en moltes activitats d'interior.
Els beneficiaris del projecte Gats Quatre Camins, són diversos:
Per realitzar un control ètic de les colònies de gats de carrer, captura-esterilització-retorn.
Per participar en un projecte de voluntariat comunitari i per afavorir el procés de reinserció amb sortides supervisades, acompanyats per professionals.
Controlar les colònies de gats de carrer del municipi mitjançant el mètode CER (captura-esterilització-retorn).
Sortides d'un cop a la setmana, acompanyades de l'educadora social referent del projecte.
Acompanyament també per part de voluntaris de l'associació en alguns casos.
Municipi de la Roca del Vallès.
L'activitat es valora conjuntament amb l'Ajuntament i la junta de l'associació.
A nivell de centre penitenciari, d'una banda, les persones internes que han participat en l'activitat i el seu procés i, d'altra banda, es realitza la valoració del control de colònies.
Participació en un projecte de voluntariat comunitari, on hi ha diferents agents socials implicats.
Procés de reinserció controlat i supervisat.
Projecte que, per mitjà de l'eix vertebrador dels gats de carrer, permet treballar, de manera transversal, un conjunt ampli d'aspectes rellevants.
Més participació del voluntariat i implicació de l'Ajuntament.
Considerem que l'etiqueta de persones privades de llibertat ens limita en algunes activitats.
Es pot consultar la pàgina web de l'associació www.gatslaroca.com, on es descriu el projecte, o el facebook de l'Associació Gats la Roca on es penja el dia a dia de l'associació i el treball dels interns
Desenvolupament sostenible / apropament al medi social / habilitats de vida / programes de tractament amb animals